CELEX: 62010CN0508
Language: fi
Date: 2010-10-25 00:00:00
Title: Asia C-508/10: Kanne 25.10.2010 — Euroopan komissio v. Alankomaiden kuningaskunta

29.1.2011   
            
            
               FI
            
            
               Euroopan unionin virallinen lehti
            
            
               C 30/14
            
         Kanne 25.10.2010 — Euroopan komissio v. Alankomaiden kuningaskunta
   (Asia C-508/10)
   ()
   2011/C 30/23
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehet: M. Condou-Durande ja R. Troosters)
   
      Vastaaja: Alankomaiden kuningaskunta
   
      Vaatimukset
   
   
               —
            
            
               On todettava, että Alankomaiden kuningaskunta ei ole noudattanut direktiivin 2003/109/EY (1) mukaisia velvoitteitaan, eikä ole tästä syystä noudattanut SEUT 258 artiklan mukaisia velvoitteitaan, koska se vaatii korkeita ja kohtuuttomia maksuja sellaisilta kolmansien maiden kansalaisilta ja heidän perheenjäseniltään, jotka hakevat pitkään oleskelleen kolmannen maan kansalaisen asemaa
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että pitkään oleskelleen kolmannen maan kansalaisen asemaa koskevan hakemuksen käsittelystä tapauksen mukaan perittävä 201–830 euron suuruinen maksun määrä on kohtuuton verrattuna 30 euroon, jonka unionin kansalaisten on maksettava oleskelukortista. Komission mukaan tällaista menettelyä ei voida täten katsoa ”tasapuoliseksi”. Komission mielestä maksut voivat siitä kysymyksestä riippumatta, ovatko ne vastine todellisuudesta syntyneistä kustannuksista, olla direktiivin kymmenennessä perustelukappaleessa tarkoitetun kaltainen keino estää oleskeluoikeuden haltijoita käyttämästä oikeuttaan, ja niillä saattaa olla tällä tavoin varottava vaikutus sellaisiin kolmansien maiden kansalaisiin, jotka haluaisivat käyttää heille direktiivissä annettuja oikeuksia. Tätä tukee vielä se seikka, että komissio saa tässä yhteydessä valituksia kansalaisilta.
   
      (1)  Pitkään oleskelleiden kolmansien maiden kansalaisten asemasta 25.11.2003 annettu neuvoston direktiivi (EUVL 2004, L 16, s. 44).